|  |  |
| --- | --- |
|   | Dato 26.10.2022 |

# Annoncering vedr. ansøgning om nedrivningstilladelse til bevaringsværdig bygning

Vordingborg kommune har modtaget ansøgning om nedrivning af en bevaringsværdig bygning:

Hejrevej 7, Ulvshale, 4780 Stege.

Bygningen er registreret med en SAVE værdi på 3.

En SAVE-værdi på 1-3 kategoriseres som høj bevaringsværdi.

Bygningen er underlagt bestemmelserne i Lokalplan S 15.01.01

-Sommerhusområde Stranden i Ulvshale

I henhold til kommuneplanen kan der ikke meddeles tilladelse til nedrivning af bygninger med en høj bevaringsværdi, før ansøgningen er blevet offentligt bekendtgjort i 4-6 uger – jf. Bekendtgørelse af lov om bygningsfredning og bevaring af bygninger og bymiljøer.

Dispensation til nedrivning af Hejrevej 7 søges, da huset stort set er sammenfaldet og ikke står til at redde.

Sagen sendes desuden til høring hos: Vordingborg Bevaringsforening Bygnings- og landskabskultur Møn, Museum Sydøstdanmark og Landsforeningen for Bygnings- og Landskabskultur.

Enhver som måtte have interesse i sagen kan fremkomme med indsigelser til Vordingborg Kommune der skal være modtaget senest d. 24.11 2022 kl. 08.00.

Indsigelser skal sendes til Vordingborg kommune på planby@vordingborg.dk – eller som almindelig post til Vordingborg Kommune, Afdeling for Plan og Klima, Østergårdstræde 1A, 4772 Langebæk.